stanford-oval/wikipedia huggingface dataset:
The Book of Souls: Live Chapter
Konserttivideo

Iron Maiden julkaisi The Book of Souls: Live Chapterista myös digitaalisesti ladattavan videoversion, jonka kappalemateriaali ja sisältö on yhtenäinen varsinaisen albumin kanssa. Yhtye striimasi konserttivideon omalla YouTube-kanavallaan marraskuussa 2017 ennen virallista albuminjulkaisua. The Book of Souls: Live Chapter on Iron Maidenin ensimmäinen vain digitaalisesti ladattavana tiedostona saatavilla oleva julkaisu, eikä sitä ole julkaistu virallisena DVD- tai Blu-ray-tallenteena.
Julkaisu

Levy-yhtiö Parlophone julkaisi The Book of Souls: Live Chapterin maailmanlaajuisesti 17. marraskuuta 2017. Yhdysvalloissa albumin julkaisi BMG Rights Management. Albumi tuli saataville kahden levyn CD:nä, kolme levyä sisältävänä vinyylilevynä sekä digitaalisesti ladattavana ja suoratoistettavana. Albumista julkaistiin tavallisen kahden levyn CD-painoksen ohella rajoitettu kahden levyn erikoispainos, jonka mukana on kirja. Kyseinen versio on mukaelma vuoden 2015 The Book of Souls -albumin kirjan sisältävästä erikoispainoksesta.
Julkaisu > Vastaanotto ja listamenestys

The Book of Souls: Live Chapter nousi kahdeksassa Euroopan maassa albumilistojen kymmenen parhaan joukkoon. Esimerkiksi Suomen virallisella albumilistalla se ylsi parhaimmillaan sijalle kahdeksan, ja fyysisellä albumilistalla sijalle kaksi.
Soundi, kriitikko Mape Ollila:
Soundin julkaiseman arvostelun kirjoittanut Mape Ollila kehui albumin kappalelistaa ja kuvaili yhtyeen uskovan ”täysillä tuoreeseenkin materiaaliinsa”, eikä suostuvan ”vaikkapa Kissin kaltaiseksi kiertäväksi jukeboksiksi.” Ollila kirjoitti yhtyeen olevan albumin perusteella yhä soitannollisesti ”timanttisessa tikissä, ettei sen särmää ja vaikuttavuutta syö edes miekkosten hyvää vauhtia lähestyvä eläkeikä.”
»On aina yhtä karvoja nostattavan huikeaa kuunnella, kun massiiviset yleisömeret yltyvät yhteislauluun samalla tavalla Australiassa ja Japanissa kuin Wackenissa ja vaikkapa Etelä-Afrikassa ja pallon toisella puolella Kanadassa, Brasiliassa, Argentiinassa... Koko maailma on edelleen Iron Maidenin osteri.» 
(Mape Ollila, Soundi 1/2018.)
AllMusic, kriitikko Thom Jurek:
AllMusic-verkkosivuston Thom Jurek kirjoitti pitävänsä albumin julkaisemista kyseenalaisena ratkaisuna, koska Iron Maiden on uransa varrella julkaissut mittavan määrän livealbumeja. Jurekin mukaan ”niin kiehtova kuin The Book of Souls: The Live Chapter onkin, se on suunniteltu yhtyeen omistautuneimpien fanien miellyttämiseen.” Jurek kehui laulaja Bruce Dickinsonin kuulostavan albumilla ”erinomaiselta” taannoisesta syöpäsairaudestaan huolimatta, ja kuvaili myös esimerkiksi rumpali Nicko McBrainin soiton kappaleessa ”Powerslave” olevan ”virtuoosimaista”.
Imperiumi, kriitikko Aleksi Peura: 7/10
Julkaisu > Vastaanotto ja listamenestys > Listasijoitukset

| Valtio | Korkein sijoitus | Viikkoja listalla | Nousu listalle | Lähde |
| --- | --- | --- | --- | --- |
|  Saksa | 5. | 6 |  |  |
|  Sveitsi | 5. | 4 | 26.11.2017 |  |
|  Espanja | 7. | 18 | 26.11.2017 |  |
|  Suomi | 8. | 2 | viikko 47/2017 |  |
|  Unkari | 8. | 1 | viikko 47/2017 |  |
|  Ruotsi | 8. | 2 | 24.11.2017 |  |
|  Itävalta | 10. | 2 | 1.12.2017 |  |
|  Portugali | 10. | 2 | viikko 47/2017 |  |
|  Australia | 17. | 1 | 3.12.2017 |  |
|  Italia | 17. | 2 | viikko 47/2017 |  |
|  Yhdistynyt kuningaskunta | 17 | 2 | 30.11.2017 |  |
|  Norja | 19. | 1 | viikko 47/2017 |  |
|  Belgia | 21. | 14 | 25.11.2017 |  |
|  Belgia | 32. | 15 | 25.11.2017 |  |
|  Alankomaat | 23. | 2 | 25.11.2017 |  |
|  Ranska | 40. | 5 | 25.11.2017 |  |
|  Puola | 28. |  | 17.11.2017 |  |
|  Tšekki | 30. | 2 | viikko 50/2017 |  |
|  Kanada | 44. | 1 | 9.12.2017 |  |
|  Irlanti | 46. | 1 | 24.12.2017 |  |
|  Yhdysvallat | 49. |  | 9.12.2017 |  |
Kappalelista

| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen albumi | Kesto |  |  |  |  |  |
| 1. | If Eternity Should Fail (Taltioitu 6. toukokuuta 2016 Sydney, Australia.)  | Bruce Dickinson | The Book of Souls (2015) | 7.46 |  |  |  |  |  |
| 2. | Speed of Light (18. toukokuuta 2016 Kapkaupunki, Etelä-Afrikka.)  | Adrian Smith, Dickinson | The Book of Souls | 5.08 |  |  |  |  |  |
| 3. | Wrathchild (6. toukokuuta 2017 Dublin, Irlanti.)  | Steve Harris | Killers (1981) | 2.59 |  |  |  |  |  |
| 4. | Children of the Damned (1. huhtikuuta 2016 Montreal, Kanada.)  | Harris | The Number of the Beast (1982) | 5.14 |  |  |  |  |  |
| 5. | Death or Glory (3. heinäkuuta 2016 Wrocław, Puola.)  | Smith, Dickinson | The Book of Souls | 5.15 |  |  |  |  |  |
| 6. | The Red and the Black (21. huhtikuuta 2016 Tokio, Japani.)  | Harris | The Book of Souls | 13.17 |  |  |  |  |  |
| 7. | The Trooper (6. maaliskuuta 2016 San Salvador, El Salvador.)  | Harris | Piece of Mind (1983) | 4.05 |  |  |  |  |  |
| 8. | Powerslave (26. heinäkuuta 2016 Trieste, Italia)  | Dickinson | Powerslave (1984) | 7.31 |  |  |  |  |  |
|  |  |  |  | 51.15 |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen albumi | Kesto |  |  |  |  |  |
| 1. | The Great Unknown (14. toukokuuta 2017 Newcastle upon Tyne, Englanti, Yhdistynyt kuningaskunta.)  | Smith, Harris | The Book of Souls | 6.50 |  |  |  |  |  |
| 2. | The Book of Souls (12. kesäkuuta 2016 Donington Park, Englanti, Yhdistynyt kuningaskunta.)  | Janick Gers, Harris | The Book of Souls | 10.49 |  |  |  |  |  |
| 3. | Fear of the Dark (24. maaliskuuta 2016 Fortaleza, Ceará, Brasilia.)  | Harris | Fear of the Dark (1992) | 7.34 |  |  |  |  |  |
| 4. | Iron Maiden (15. maaliskuuta 2016 Buenos Aires, Argentiina.)  | Harris | Iron Maiden (1980) | 6.05 |  |  |  |  |  |
| 5. | The Number of the Beast (4. elokuuta 2016 Wacken, Saksa.)  | Harris | The Number of the Beast | 5.06 |  |  |  |  |  |
| 6. | Blood Brothers (12. kesäkuuta 2016 Donington Park, Englanti, Yhdistynyt kuningaskunta.)  | Harris | Brave New World (2000) | 7.35 |  |  |  |  |  |
| 7. | Wasted Years (17. maaliskuuta 2016 Rio de Janeiro, Brasilia.)  | Smith | Somewhere in Time (1986) | 5.38 |  |  |  |  |  |
|  |  |  |  | 49.37 |  |  |  |  |  |
Kokoonpano

Bruce Dickinson – laulu
Dave Murray – soolo- ja rytmikitara
Adrian Smith – soolo- ja rytmikitara, taustalaulu
Janick Gers – soolo- ja rytmikitara
Steve Harris – basso ja taustalaulu
Nicko McBrain – rummut
Aiheesta muualla

The Book of Souls: Live Chapter Discogsissa. (englanniksi)
Albumi The Book of Souls: Live Chapter Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Iron Maiden konsertoimassa The Book of Souls World Tour -kiertueella Lontoossa vuonna 2017.
Žydatšiv

| Žydatšiv Жидачів |
| --- | --- |
 lippu:  vaakuna
 Žydatšiv
 Koordinaatit: 49.3853°N, 24.1352°E 
Valtio:  Ukraina
Alue:  Lvivin alue
Piiri:  Stryin piiri
Historiallinen maininta:  1164
Magdeburgin oikeudet:  1393
Pinta-ala  ():  
 – Kokonaispinta-ala:  13,4 km²
Väkiluku (2022)  ():  10 353 as.
 
 zhidachiv-miskrada.gov.ua 
Infobox OKVirheellinen NIMI-arvo: 
Žydatšiv (ukr. Жидачів) on kaupunki Ukrainan Lvivin alueen Stryin piirissä. Žydatšiv sijaitsee Dnestrin vesistöön kuuluvan Stryijoen oikealla rannalla, 30 kilometriä piirikeskus Stryistä koilliseen ja 62 kilometriä aluekeskus Lvivistä eteläkaakkoon. Kaupungissa on rautatieasema.
Ukrainan tilastokeskus arvioi Žydatšivin väkiluvuksi 10 353 (2022). Vuonna 2001 siellä oli 11 683 asukasta, ja vuonna 1990 noin 6 900 asukasta.
Tammikuun keskilämpötila on −4,4 ja heinäkuun +18,2 celsiusastetta. Keskimääräinen vuosisademäärä on 705 millimetriä.
Paikkakunta lukeutuu Ukrainan vanhimpiin kirjallisesti mainittuihin asuinpaikkoihin. Vuonna 1164 se mainitaan nimellä Udetš (Удеч). Sittemmin kaupungista on käytetty useita nimimuotoja. Magdeburgin oikeudet se sai vuonna 1393. ....
Žydatšiv on Ukrainan kesän 2020 aluehallintouudistuksen jälkeen kuulunut Stryin piiriin; sitä ennen se oli Žydatšivin piirin hallintokeskus.
Kaupungin historiallisesti arvokkaisiin rakennuksiin lukeutuvat muun muassa ....
Nykyään Žydatšiv on ukrainalainen paperiteollisuuskaupunki, jossa...
Kaupungintalo (valtuuston talo).
Borisin ja Glebin kirkko.
Kaikkien pyhien kirkko.
Katolinen kirkko.
Žydatšivin linnamäki.
Rekonstrutio (pienoismalli) Žydatšivin linnasta.
Aiheesta muualla

Kuvia tai muita tiedostoja aiheesta Žydatšiv Wikimedia Commonsissa
Жидачівська міська громада (englanniksi) (gromada.info)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat  Tšekki 
Muut:  Encyclopedia of Modern Ukraine
The Walking Dead (4. tuotantokausi)

| The Walking Dead |
| --- | --- |
Alkuperämaa:   Yhdysvallat
Esittäminen
Verkko:   AMC  FOX
Ensimmäinen esitys:  2013-10-1313. lokakuuta 2013
Viimeinen esitys:  2014-03-3030. maaliskuuta 2014
Esitysten määrä:  16
DVD- ja Blu-ray-julkaisu
 Yhdysvallat:  2014-08-2626. elokuuta 2014
 Australia:  2014-09-1010. syyskuuta 2014
Kaudet
 ← Edellinen 3. tuotantokausi Seuraava → 5. tuotantokausi
 Luettelo televisiosarjan The Walking Dead jaksoista
Yhdysvaltalaisen televisiosarjan The Walking Deadin neljäs tuotantokausi alkoi Yhdysvalloissa 13. lokakuuta 2013 ja jatkui 30. maaliskuuta 2014 asti. Sarja perustuu samannimiseen sarjakuvaan. Kauden esittäminen alkoi Suomessa 20. lokakuuta 2013 ja päättyi 31. maaliskuuta 2014. Sarjaa esitettiin 16 jakson verran.
Näyttelijät > Päänäyttelijät

| 0 | 1 | 2 |
| --- | --- | --- |
|  Andrew Lincoln  | … |  Rick Grimes   |
|  Norman Reedus  | … |  Daryl Dixon   |
|  Steven Yeun  | … |  Glenn Rhee   |
|  Lauren Cohan  | … |  Maggie Greene   |
|  Chandler Riggs  | … |  Carl Grimes, Rickin poika   |
|  Danai Gurira  | … |  Michonne   |
|  Melissa McBride  | … |  Carol Peletier   |
|  Scott Wilson  | … |  Hershel Greene   |
|  David Morrissey  | … |  Kuvernööri   |
|  Emily Kinney  | … |  Beth Greene   |
|  Chad L. Coleman  | … |  Tyreese   |
|  Sonequa Martin-Green  | … |  Sasha   |
|  Lawrence Gilliard, Jr.  | … |  Bob Stookey   |
Näyttelijät > Sivuroolit

| 0 | 1 | 2 |
| --- | --- | --- |
|  Brighton Sharbino  | … |  Lizzie Samuels   |
|  Alanna Masterson  | … |  Tara Chambler   |
|  Kyla Kenedy  | … |  Mika Samuels   |
|  Christian Serratos  | … |  Rosita Espinosa   |
|  Michael Cudlitz  | … |  Sgt. Abraham Ford   |
|  Josh McDermitt  | … |  Dr. Eugene Porter   |
|  Jeff Kober  | … |  Joe   |
|  Sunkrish Bala  | … |  Dr. Caleb Subramanian   |
|  Davi Jay  | … |  Tony   |
|  Luke Donaldson  | … |  Luke   |
|  Sherry Richards  | … |  Jeanette   |
|  Marcus Hester  | … |  Len   |
|  Keith Brooks  | … |  Dan   |
|  Vincent Martella  | … |  Patrick   |
|  Audrey Marie Anderson  | … |  Lilly Chambler   |
|  Meyrick Murphy  | … |  Meghan Chambler   |
|  Melissa Ponzio  | … |  Karen   |
|  Kennedy Brice  | … |  Molly   |
|  Denise Crosby  | … |  Mary   |
|  Jose Pablo Cantillo  | … |  Caesar Martinez   |
|  Kerry Condon  | … |  Clara   |
|  Kirk Acevedo  | … |  Mitch Dolgen   |
|  Juliana Harkavy  | … |  Alisha   |
|  Victor McCay  | … |  Ryan Samuels   |
|  Kyle Gallner  | … |  Zach   |
|  Robin Lord Taylor  | … |  Sam   |
|  Brina Pelencia  | … |  Ana   |
|  Enver Gjokaj  | … |  Pete Dolgen   |
|  Aldis Hodge  | … |  Mike   |
|  Brandon Fobbs  | … |  Terry   |
|  Andrew J. West  | … |  Gareth   |
|  Tate Ellington  | … |  Alex   |
(Z)

| (Z)-stilbeeni |
| --- | --- |

Tunnisteet
CAS-numero:  645-49-8
PubChem CID:  5356785
SMILES:  C1=CC=C(C=C1)C=CC2=CC=CC=C2 
Ominaisuudet
Molekyylikaava:  C14H12
Moolimassa:  180,236 g/mol
Sulamispiste:  6 °C
Kiehumispiste:  135 °C
(Z)-stilbeeni eli cis-stilbeeni eli cis-1,2-difenyylieteeni (C14H12) on aromaattinen hiilivety. Yhdiste on (E)-stilbeenin isomeeri.
Valmistus

(Z)-stilbeeniä voidaan valmistaa synteettisesti kaksivaiheisella reaktiolla. Ensimmäisessä vaiheessa fenyylietikkahappo ja bentsaldehydi reagoivat katalyyttien läsnä ollessa, jolloin tuotteena muodostuu cis-2-fenyylikanelihappoa. Happo reagoi edelleen kinoliinin kanssa kuparikromiitin katalysoimana. Tässä reaktiossa muodostuu (Z)-stilbeeniä, joka voidaan erottaa uuttamalla ja puhdistaa sekä kuivata.
Stilbeenejä voidaan valmistaa myös pelkistämällä difenyyliasetyleeniä natriumalumiinihydridillä. (Z)-stilbeeni on vallitseva isomeeri titaaninitridin ollessa katalyyttinä.
Valmistus > Stilbeenejä luonnosta

Suomalaisen metsäkuusen kuoren painosta stilbeenejä on jopa 1-10%. Puut, kuten kuusi, käyttävät näitä antioksidantteja tuholaishyönteisiä ja lahottajasieniä vastaan puolustautumiseen. Stibeenit ovatkin tehokkaita suoja-aineita, ja ne hidastavat kuorikarikkeen lahoa ja kompostoitumista. Suomen ilmasto-olosuhteet, pitkä kesä ja talvi vielä rikastavat stilbeenejä puiden kuoreen Keski-Eurooppaa huomattavasti korkeampiin pitoisuuksiin.
Ominaisuudet

(Z)-stilbeeni ei ole aivan yhtä stabiili yhdiste kuin (E)-stilbeeni johtuen steerisestä esteestä. (E)-stilbeeni voi isomeroitua (Z)-muodoksi valon vaikutuksesta ja (Z)-stilbeenin muuntumista (E)-isomeerikseen aiheuttaa valon lisäksi lämpö.
Reaktioita

(Z)-stilbeeniä käytetään orgaanisessa synteesissä. Se reagoi hyvin samalla tavoin kuin (E)-stilbeeni, mutta tuotteet voivat erota stereokemiallisilta ominaisuuksiltaan. Esimerkiksi halogenoidessa (Z)-stilbeeniä muodostuu raseeminen seos, kun (E)-stilbeenistä syntyy vastaavassa reaktiossa mesoyhdiste.
(Z)-stilbeeni voi valon vaikutuksesta muuntua dehydrofenantreeniksi, josta voidaan valmistaa fenantreenia.
Aiheesta muualla

Helsingin yliopisto: Kuusen kuo­res­sa pii­lee ar­vo­kas yl­lä­tys
ChemBlink: (Z)-1,2-Diphenylethene (englanniksi)
Syöntikilpailu

Käynnissä oleva syöntikilpailu.
Syöntikilpailu tarkoittaa kilpailua, jossa pyritään syömään mahdollisimman nopeasti kilvan kohteena oleva annos ruokaa. Syöntikilpailussa vaikeus voi määräytyä esimerkiksi ruoka-annoksen koolla, tulisuudella, maulla tai hajulla tai annoksen syöntitavalla, kuten ilman käsiä apuna käyttäen syömistä tai syömäpuikoilla syömistä. Nämä vaikeudet sisältävät usein myös aikarajan tai aikatavoitteen (esimerkiksi suorittaa syönti ennen muita kilpailijoita), mutta ajan sijaan voidaan myös määrittää, että tietty annos tulee syötyä esimerkiksi niin, ettei syönnin aikana tule oksennusta.
Muun muassa Pelkokerroin-televisio-ohjelmassa yhteen tehtävään kuuluu maultaan tai myös hajultaan iljettävän annoksen syöminen ilman oksennusta syönnin aikana sekä aikatavoitteen kera (joissain tapauksissa kuitenkin ilman aikatavoitetta).
Historia

Maailman ensimmäinen piirakansyöntikilpailu järjestettiin Torontossa vuonna 1878. Sen voitti Albert Piddington.
Kaikista eniten syöntikilpailuja voittanut mieskilpailija on Joey Chestnut, joka on voittanut kaikkiaan 15 kilpailua. Chestnut on syönyt kerralla 76 hot dogia vuonna 2021, mikä on maailmanennätys. Naisten maailmanennätyksen on tehnyt Miki Sudo syömällä 48,5 hot dogia vuonna 2020. Sudo on voittanut Nathan’s Hot Dog Eating Contest -kilpailun seitsemän kertaa.
Kritiikki

Syöntikilpailuja on kritisoitu huonon esimerkin näyttämisestä nuorille. Kiinassa syöntikilpailuja on kritisoitu ruokajätteen tuottamisesta. Syöntikilpailut kiellettiin Kiinassa lailla vuonna 2021. Lain rikkomisesta voi saada jopa 100 000 yuanin sakot.
Terveysvaikutukset

Syöntikilpailujen haitallisia terveysvaikutuksia ovat muun muassa aspiraatiokeuhkokuume, vatsan repeämä, ruokatorven repeämä ja ylipaino. Syöntikilpailut ovat myös johtaneet tukehtumiskuolemiin.
Piirakansyöntikilpailu Washington, D.C:ssä vuonna 1923.
MP3

| MPEG-1 Audio Layer 3 |
| --- | --- |

Tiedostopääte:  .mp3
Mediatyyppi:  audio/mp3
Omistaja:  vapaa
Tiedoston tyyppi:  audio
Säilöjä:  yksin tai MPEG-1
Lyhenne:  MP3
Standardi(t):  MPEG-1
MPEG-1 Audio Layer 3 (lyhyesti MP3), tiedostotunnukseltaan yleensä MP3, on MPEG-1-standardiin perustuva  äänenpakkausmenetelmä, joka on noussut hallitsevaksi tiedostomuodoksi musiikin jakelussa.
MPEG (Moving Picture Coding Experts Group) on lyhenne joukolle digitaalisia pakkausformaatteja. MP3:sta koskee kaksi ISO/IEC standardia, jotka ovat MPEG-1 11172-3 ja MPEG-2 13818-3.
Ranskalainen Thomson SA ja saksalainen tutkimuslaitos Fraunhofer-Gesellschaft omistivat MP3:n keskeisimmät patentit. Fraunhoferin vuonna 2005 saamat lisensointitulot olivat noin 100 miljoonaa euroa. MP3-patentit vanhenivat huhtikuussa 2017, joten se on nykyisin vapaa tiedostoformaatti.
Äänenlaatu

Tavallisen MP3:n mainostetaan olevan ”lähes CD-tasoista ääntä”. Alkuperäinen ääni onkin todennäköisesti ollut CD-tasoista 44 100 hertsin näytetaajuudella tallennettua 16-bittistä stereoääntä. Tästä äänestä on häviöllisen pakkauksen menetelmillä karsittu ääni-informaatiota, jota ihmiskorva ei helposti erota (”psykoakustinen mallinnus”). Ääni jaetaan taajuuskaistoihin, jolloin merkityksettömien äänten erottaminen helpottuu. Äänenlaadun heikentymisen huomaa parhaiten matalien bassoäänten ja korkeiden diskanttiäänten kontrastissa.
Vaikka tallennettavan ja hävitettävän informaation välinen valinta perustuu malliin ihmiskorvan kyvystä erottaa ääniä, on se silti periaatteessa ”makuasia”. Eri pakkausohjelmat eivät siis pakkaa ääntä täsmälleen samoin, vaan niillä voi olla merkittäviäkin laatueroja. MP3-tiedoston äänenlaatuun vaikuttaa lisäksi suoraan sen bittinopeus (bitrate), joka vaihtelee 32 kilobitistä sekunnissa 320 kilobittiin sekunnissa. Suurempi bittinopeus merkitsee laadukkaampaa ääntä, mutta vastaavasti suurempaa tiedostokokoa. CD:hen verrattava äänenlaatu vaatii yleisen arvion mukaan korkeampaa bittinopeutta kuin 128 kilobittiä sekunnissa.
Pakkausalgoritmi jaetaan neljään pääosaan.
Ensimmäisessä vaiheessa ääni jaetaan kehyksiksi (engl. frame) kutsuttuihin osiin ja MDCT-suodatinta käytetään tulokseen. Toisessa vaiheessa ääninäyte käytetään 1024-pisteen FFT-muunnoksen läpi, käytetään psykoakustista mallia sekä tehdään toinen MDCT-suodatus. Kolmannessa vaiheessa jokainen ääninäyte arvioidaan (engl. quantify) ja koodataan, jota kutsutaan äänen varaamiseksi (engl. noise allocation).
Neljäs vaihe muotoilee bittivirran (audiokehys), jossa on neljä osaa: otsikkotieto, virheentarkistus, äänitieto ja lisätieto.
Psykoakustista mallia käytetään tunnistamaan äänen taajuudet, joita ihmiskorva ei kuule eli 20 hertsistä 20 kilohertsiin, ja suurin herkkyys on välillä 2–4 kilohertsiä. Lisäksi kuulo heikkenee iän myötä ja ilmiö, jossa voimakkaat äänet piilottavat pehmeämpiä ääniä (engl. masking) voi vaikuttaa myös edeltävien ja seuraavien äänien havaitsemiseen. Pakkauksessa käytetään bittimäärää (bitrate), joka vaikuttaa äänen laatuun ja MPEG-kerros (Layer 1–3) käyttää erilaista kompleksisuutta eri sovellustarkoituksien mukaan.
Purkaminen (”soittaminen” eli toistaminen) on määritelty huolellisesti ISO-standardissa. Pakkaamista ei ole määritelty standardissa ja eri pakkausohjelma voi vaikuttaa siihen miltä pakattu ääni kuulostaa.
Käyttö

Ensimmäisen ohjelmistopohjaisen MP3-dekooderin kehitti Zagrebin yliopiston sähkötekniikan opiskelija Tomislav Uzelac professori Mario Kovačin projektissa. Uzelac julkaisi AMP MP3 Playback Enginen, jonka Justin Frankel ja Dmitry Boldyrev siirsivät Windowsille ja kehittivät Winamp-soitto-ohjelman.
Formaatti tuli suosituksi Napsterin ja muiden vertaisverkkojen ansiosta, koska sillä voidaan pakata digitaalinen musiikki jopa kymmenesosaan sen alkuperäisestä koosta äänenlaadun kovinkaan pahasti heikkenemättä. Sitä käytetään myös artistien ja orkestereiden tuotannon julkituomisessa Internetissä sekä podcasteissa ja nettiradiossa.
Lisenssi

MP3:n lisenssimaksu oli 0,75 dollaria MP3:n purkuun pystyvältä tai kaksinkertainen myös pakkaukseen pystyvältä laitteelta.lähde? Lisenssimaksujen ja patenttien vuoksi useimmat suositut Linux-jakelut eivät toimittaneet lainkaan MP3-purkuun ja -pakkaukseen pystyviä ohjelmia.
Tiedostomuoto

MP3-tiedosto koostuu pienemmistä osista, joita kutsutaan kehyksiksi (engl. frame). Yleisesti katsottuna osat ovat ottaen itsenäisiä ja niissä on omat otsikko-osansa ja audio. Tiedostossa itsessä ei ole otsikkoa, jolloin sen voi katkaista palasiksi ja toistaa seuraavasta otsikosta alkaen. Käytännössä sisäisen tiedon vuoksi osissa on riippuvuuksia toisiinsa. Eri osien otsikot ovat yleensä samanlaisia, paitsi kun käytetään vaihtuvaa bittimäärä (variable bitrate, VBR).
Otsikkotieto on neljä tavua (32 bittiä), jossa on 11 bittiä "tahdistamiseen" käytetylle tiedolle sekä kaksi bittiä MPEG-versiolle. Tämän jälkeen on kaksi bittiä MPEG-kerroksen tunnistamiseksi ja yksi suojausbitti, joka kertoo että otsikon jälkeen tulee 16-bittinen CRC-tarkistussumma. Neljä bittiä kertoo ääneen käytetyn bittimäärän, joka riippuu MPEG-versiosta ja kerroksesta. Tämän jälkeen tulee kaksi bittiä näytteenottotaajuudelle, yksi täytebitti ja yksi yksityinen bitti sovelluksen käyttöön. Lopuksi kaksi bittiä kertoo kanavamoodin (stereo, yhdistelmästereo, kaksi monokanavaa tai yksi monokanava).
Aiheesta muualla

Wikimedia Commonsissa on kuvia tai muita tiedostoja aiheesta .
MP3 Licensing (englanniksi)
MP3-tiedoston rakenne.
Ågot

| Ågot |
| --- | --- |
Nimipäivä:   
– suomenkielinen:  –
– ruotsinkielinen:  7. joulukuuta
– ortodoksinen:  –
Muunnelmia:  Aagot, Aagoth, Ågodt, Ågot, Ågoth 
Vastineita eri kielissä:  Agaata, Agaate, Agafia, Agát, Agata, Agatha, Agathe, Agda 
Nimen alkuperä:  kreikan sana agathós ’hyvä, hyväsydäminen’ 
Infobox OKNimi-testi OK: 
Ågot on naisen etunimi. Se on Agata-nimen norjalainen variantti, jota on käytetty jonkin verran myös Ruotsissa. Suomessa Ågot on ollut paljon harvinaisempi etunimi, mutta se on siitä huolimatta päässyt mukaan suomenruotsalaiseen almanakkaan. Ågotin nimipäivä on Suomessa 7. joulukuuta, Norjassa puolestaan 5. helmikuuta.
Suomessa Ågot-etunimeä ei ole tiettävästi annettu yhdellekään lapselle 1950-luvun jälkeen. Digi- ja väestötietoviraston etunimitilastossa on kaiken kaikkiaan alle 15 Ågot-nimistä naista.